CELEX: 62020TN0680
Language: el
Date: 2020-11-11 00:00:00
Title: Υπόθεση T-680/20: Προσφυγή της 11ης Νοεμβρίου 2020 — Novelis κατά Επιτροπής

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/64
            
         
      Προσφυγή της 11ης Νοεμβρίου 2020 — Novelis κατά Επιτροπής
      (Υπόθεση T-680/20)
      (2021/C 19/69)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Novelis Inc. (Mississauga, Οντάριο, Καναδάς) (εκπρόσωποι: S. Völcker, T. Caspary και R. Benditz, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει, εν όλω ή εν μέρει, την απόφαση της Επιτροπής της 31ης Αυγούστου 2020 στην υπόθεση M.9076 — Novelis/Aleris με την οποία απορρίφθηκε το αίτημα της Novelis για παράταση διάρκειας ενός μηνός της περιόδου απαγόρευσης αλιείας σύμφωνα με τη ρήτρα 49 της ανάληψης υποχρεώσεων της Novelis/Aleris·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται ότι η προσβαλλόμενη απόφαση εκδόθηκε από τον αναπληρωτή Γενικό Διευθυντή της Γενικής Διεύθυνσης Ανταγωνισμού αντί του Σώματος των Επιτρόπων κατά παράβαση της αρχής της συλλογικότητας.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος ακροάσεως της προσφεύγουσας.
               
            
                  3.
               
               
                  Με τον τρίτο λόγο προβάλλεται παράβαση της υποχρεώσεως αιτιολογήσεως λόγω της οποίας η προσφεύγουσα στερήθηκε το δικαίωμά της να αμυνθεί αποκλειστικά.
               
            
                  4.
               
               
                  Με τον τέταρτο λόγο προβάλλεται ότι η προσβαλλόμενη απόφαση πάσχει από πρόδηλες πλάνες εκτιμήσεως και δεν έλαβε υπόψη ότι η προσφεύγουσα έχει σοβαρό λόγο να ζητήσει την παράταση. Επιπλέον, η προσφεύγουσα ισχυρίζεται ότι, λαμβανομένων υπόψη των νομικών συνεπειών της και της διαθεσιμότητας πολλών λιγότερο επαχθών μέσων, η προσβαλλόμενη απόφαση παραβιάζει την αρχή της αναλογικότητας.